95/233/EY: Komission päätös, tehty 22 päivänä kesäkuuta 1995, niiden kolmansien maiden luettelosta, joista jäsenvaltiot sallivat elävän siipikarjan ja siitosmunien tuonnin (ETA:n kannalta merkityksellinen teksti)



Virallinen lehti nro L 156 , 07/07/1995 s. 0076 - 0079



KOMISSION PÄÄTÖS, tehty 22 päivänä kesäkuuta 1995, niiden kolmansien maiden luettelosta, joista jäsenvaltiot sallivat elävän siipikarjan ja siitosmunien tuonnin (ETA:n kannalta merkityksellinen teksti) (95/233/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 21 ja 26 artiklan, sekä katsoo, että tiettyjen maiden, jotka ovat perinteisesti olleet jäsenvaltioiden tavarantoimittajia, on täytynyt kirjalliset takeet esittämällä sekä asianmukaisten asiakirjojen avulla tai paikalla tehtyjen tarkastusten tulosten perusteella osoittaa, että ne täyttävät yhteisön vaatimukset, tätä päätöstä sovelletaan rajoittamatta komission päätöksen 93/342/ETY (2) soveltamista, sellaisena kuin se on muutettuna päätöksellä 94/438/EY (3), jossa vahvistetaan perusteet avian influenssaa ja Newcastlen tautia koskevaa kolmansien maiden luokittelua varten, tietyissä tapauksissa voi osoittautua tarpeelliseksi täsmentään maiden osat, joista tuonti sallitaan; lupa tuontiin voidaan rajoittaa tiettyihin siipikarjalajeihin tai -luokkiin, tätä luetteloa voidaan kuitenkin muuttaa milloin tahansa uusien tietojen ja tilanteiden huomioon ottamiseksi; maan merkintää luetteloon voidaan tarkastella uudelleen milloin tahansa, kun täydentävät tiedot, erityisesti paikalla tehtyjen tarkastusten tulokset, osoittavat, että olosuhteet kyseisessä kolmannessa maassa ovat voineet muuttua tai että aikaisemmin saadut tiedot ovat olleet puutteellisia, epätäsmällisiä tai epätarkkoja, olisi otettava huomioon elävän siipikarjan ja siitosmunien tuontiedellytysten täydelliseksi yhdenmukaistamiseksi muut toimenpiteet, erityisesti eläinten terveyteen liittyvät erityiset vaatimukset, kansanterveyteen liittyvät vaatimukset, jäämätutkimussuunnitelmat ja todistusten myöntäminen, vaikka luettelo kolmansista maista on direktiivin 90/539/ETY mukaisesti tuontiin kolmansista maista sovellettavien yhteisön säännösten perustana, on perusteltua laatia luettelo kolmansista maista erikseen sileälastaisten lintulajien osalta näiden lajien ja muiden siipikarjaan kuuluvien lajien välisten biologisten erojen vuoksi; nämä linnut on aiheellista pitää karanteenissa tuonnin jälkeen, on aiheellista ottaa huomioon direktiivin 90/539/ETY 11 artiklan säännökset ja sen vuoksi laatia lisäksi luettelo maista, jotka, vaikka niiden antamat terveystakeet ovat muita pienemmät, voidaan hyväksyä pienten erien tuontiin samanlaisin edellytyksin kuin neuvoston direktiivin 92/65/ETY (4) säännösten mukaisesti annetut edellytykset, siihen asti, kunnes komissio antaa säännöt elävän siipikarjan ja siitosmunien tuonnissa tässä luettelossa olevista maista vaadittavista eläinlääkärintodistuksista, jäsenvaltiot voivat jatkaa 1 päivänä tammikuuta 1995 voimaan tulleiden eläinten terveyttä koskevien vaatimusten soveltamista tuontiin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on sallittava elävän siipikarjan ja siitosmunien tuonti liitteessä I esitetyn luettelon mukaisesti. Liitteessä I esitettyä luetteloa ei sovelleta sileälastaisten lintulajien ja niiden siitosmunien tuontiin. 2. Jäsenvaltioden on sallittava sileälastaisten lintulajien ja niiden siitosmunien tuonti liitteessä II esitetyn luettelon mukaisesti. Näiden lintujen ja munien tuontiedellytyksiin on kuuluttava karanteenivaatimus tuonnin jälkeen. 3. Poiketen 1 kohdasta ja siihen asti, kunnes yhteisön eläinten terveysvaatimuksia ja eläinlääkärintodistuksia koskevat säännöt annetaan, jäsenvaltioiden on sallittava yhtenäisten alle kahdenkymmenen yksikön elävän siipikarjan ja siitosmunien erien tuonti liitteessä III esitetyn luettelon mukaisesti. Tällaisia eriä koskeviin tuontiedellytyksiin on kuuluttava eristys- tai karanteenivaatimus tuonnin jälkeen. Edellä 1 kohdan säännöksiä ei sovelleta sileälastaisten lintulajien ja niiden siitosmunien eriin. 2 artikla Tätä päätöstä sovelletaan 1 päivästä heinäkuuta 1995. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä kesäkuuta 1995. Komission puolesta Franz FISCHLER Komission jäsen (1) EYVL N:o L 303, 31.10.1990, s. 6 (2) EYVL N:o L 137, 8.6.1993, s. 24 (3) EYVL N:o L 181, 17.7.1994, s. 35 (4) EYVL N:o L 268, 14.9.1992, s. 54 LIITE I Luettelo maista, joista jäsenvaltiot sallivat elävän siipikarjan ja siitosmunien tuonnin, lukuun ottamatta sileälastaisia lintulajeja ja niiden munia Seuraava luettelo on periaatteellinen, sillä tuonnissa on noudatettava riittäviä eläinten terveyttä ja kansanterveyttä koskevia vaatimuksia. >TAULUKON PAIKKA> LIITE II Luettelo maista, joista jäsenvaltiot sallivat elävien sileälastaisten lintulajien ja niiden siitosmunien tuonnin Seuraava luettelo on periaatteellinen, sillä tuonnissa on noudatettava riittäviä eläinten terveyttä ja kansanterveyttä koskevia vaatimuksia. >TAULUKON PAIKKA> LIITE III Luettelo maista, joista jäsenvaltiot sallivat elävän siipikarjan ja niiden siitosmunien pienten erien tuonnin, lukuun ottamatta sileälastaisia lintulajeja ja niiden munia Seuraava luettelo on periaatteellinen, sillä tuonnissa on noudatettava riittäviä eläinten terveyttä ja kansanterveyttä koskevia vaatimuksia. Kaikki neuvoston päätöksen 79/542/ETY liitteessä olevassa 1 osassa esitetyt maat ja maanosat, joista tuontia ei ole kielletty avian influenssan ja/tai Newcastlen taudin pesäkkeiden esiintymisen vuoksi.